Barcode reader
μικρογραφία|Barcode reader
Barcode reader ή barcode scanner είναι συσκευή ανάγνωσης γραμμωτού ή ραβδωτού κώδικα ή ραβδοκώδικα (barcode). Συγκεκριμένα, ο ραβδοκώδικας είναι ένα σύνολο παράλληλων ανισόπαχων κάθετων γραμμών και αριθμών, το οποίο περιέχει πληροφορίες για το προϊόν πάνω στο οποίο αναγράφεται. Τέτοιες πληροφορίες μπορεί να είναι η περιγραφή, η ημερομηνία λήξης, η τιμή αλλά και ο κωδικός παρτίδας του προϊόντος. Οι γραμμωτοί αυτοί κώδικες βρίσκονται πάνω σε ετικέτες διαφόρων προϊόντων και εκτυπώνονται από θερμικούς εκτυπωτές ("thermal printers") αλλά και κάθε είδους εκτυπωτή.
Ο barcode reader διαβάζει τον κώδικα και τον αποκωδικοποιεί, αναγνωρίζοντας σε ποιο γράμμα, αριθμό ή άλλο ψηφίο αντιστοιχεί η κάθε γραμμή του κώδικα. Στη συνέχεια στέλνει την αποκωδικοποίηση αυτή στον υπολογιστή ή την ταμειακή μηχανή, με την οποία είναι συνδεδεμένος, αν και μπορεί να έχει συνδεθεί και με κάποιο άλλο υπολογιστικό σύστημα. Με τον τρόπο αυτό επιτυγχάνεται η ταχύτατη και ασφαλής κωδικοποίηση και συνακόλουθη αποκωδικοποίηση των προϊόντων, που επιτρέπει την περαιτέρω επεξεργασία των πληροφοριών από το υπολογιστικό σύστημα εύκολα και γρήγορα. Μέσω αυτής της διαδικασίας έχει βελτιωθεί θεαματικά η ταχύτητα και η ακρίβεια στις συναλλαγές.
Τα τελευταία μάλιστα χρόνια η χρήση barcode στη χονδρική και λιανική πώληση είναι πλέον ο μοναδικός τρόπος της κωδικοποίησης των χαρακτηριστικών των προϊόντων, διότι προσφέρει την άμεση και γρήγορη οργάνωση και τοποθέτηση των προϊόντων στα ράφια, χωρίς να απαιτείται μεγάλη ανθρώπινη παρέμβαση, που κοστίζει και μπορεί να οδηγήσει σε λάθη, ή χρονοβόρες και δαπανηρές υπολογιστικές διαδικασίες. Τράπεζες, βιομηχανίες, αποθήκες, αλυσίδες καταστημάτων και γενικά όλες οι επιχειρήσεις που διαχειρίζονται άυλα ή υλικά αγαθά σε μεγάλη πληθώρα χρειάζονται συνεπώς barcode readers και thermal printers για να τα κωδικοποιούν και αποκωδικοποιούν και να μπορούν να τα ταξινομούν με σιγουριά και να έχουν την πλήρη εποπτεία τους.
μικρογραφία|Barcode reader
UNK
Q856
ραβδοκώδικας
Concept
Q2166429
θερμικούς εκτυπωτές
Concept
Q68
υπολογιστή
Concept
None
ταμειακή μηχανή
UNK
Q807980
Barcode reader
Concept
Q807980
Barcode reader
Concept
facet of